Liste over norske TV-programmer 1990–1999

Liste over norske TV-programmer 1990–1999 gir en oversikt over program som ble sendt på norsk TV i 1990-årene. NRK var dominerende som programskaper, men en en betydelig del ble også produsert av TV 2, TV3 og TVNorge.  

Listen innbefatter serier og faste programposter, samt enkeltstående produksjoner av en viss betydning. Sjangermessig innbefatter den alt fra dramatiserte produksjoner til rene fakta- og opplysningsprogrammer. Samproduksjoner med andre land er også inkludert på listen.

1990-årene ble preget av økt konkurranse om TV-seerne. Hovedsakelig skyldest det etableringen av den reklamefinansierte kanalen TV 2 i 1992. TV 2 kunne tas inn med luftantenne, noe som gjorde at den nådde langt flere seere enn kanaler som TV3 og TVNorge (som kun var tilgjengelig via kabel og parabolantenne.) På midten av tiåret startet også ZTV, TV+, Sportskanalen, TV6 og NRK TO sine sendinger, men bortsett fra sistnevnte så ble deres eksistens meget kortvarig. I løpet av 90-årene skjedde det også en betydelig økning av norske husstander som fikk tilgang til utenlandske kanaler via kabel og parabol. Endringene bidro til å rokke noe ved den sterke posisjonen som NRK tidligere hadde hatt. 1990-årene var også tiåret da man for alvor så fremveksten av produksjonsselskaper. Det skjedde spesielt etter at TV 2 kom. Kanalen var forpliktet til å kjøpe mange av sine programmer fra norske eller internasjonale produksjonsselskaper. Også NRK forpliktet etterhvert seg til å legge ut en del av produksjonsbudsjettet sitt til selvstendige produksjonsselskaper. På slutten av tiåret begynte Internett å gjøre seg gjeldene, men for fjernsynets del dreide det seg hovedsakelig om programinformasjon på kanalenes hjemmesider.    

Av programmet som utmerket seg dette tiåret kan en innen drama nevne Affæren Anders Jahre, Blodsbånd og Offshore. Innen humor kan en nevne Fredrikssons fabrikk, The Julekalender, Mot i brøstet, O.J., KLMs Nachspiel, KLMs Vorspiel, Mandagsklubben og Lille Lørdag. Innen underholdning kan en nevne Baluba, Casanova, Reisesjekken, Rett hjem, RiksDan, Rondo, Sveip, Tande-På programmet, Tore på sporet, Vindu mot Lillehammer samt reiseprogrammene Gringos og Walkabout. Innen gameshow og quiz kan en nevne Casino, Fangene på fortet og Jeopardy. Innen talkshow kan en nevne Først & sist, Wiese og Wesenstund. Innen musikk kan en nevne Beat for beat, Da Capo! og talentkonkurransene Stjerner i sikte og Talentiaden. Innen fakta og aktualiteter kan en nevne teknologiprogrammet Schrödingers katt, naturprogrammet Ut i naturen, debattprogrammene Antennetimen, Holmgang, Lønning og Staff og Sentrum, dokumentarprogrammene Dokument2 og Brennpunkt, forbrukerprogrammet TV 2 hjelper deg og aktualitetsprogrammet God morgen Norge. Innen sport kan en nevne FotballXtra. Innen ungdomsprogrammer kan en nevne dramaserien Asylet, magasinprogrammet U og det ironiske Direkte lykke. Innen barneprogrammer kan en nevne Frida – med hjertet i hånden, Fritt fram, Go’ elg, Huset med det rare i, Jul i Blåfjell, Midt i smørøyet, Newton, Pelle Politibil og Sesam stasjon. Reality var en ny sjanger som kom helt på slutten av tiåret og ble i den tidlige fase representert av programmer som Robinsonekspedisjonen og 71° nord. Slutten av tiåret ble markert med den 25-timer lange nyttårssendingen Millennium som var en samsending mellom NRK og TV3.

Programoversikt 
Listen er organisert alfabetisk etter programtittel, men kan justeres ved hjelp av piltastene i tabellens topp-kolonner. Det er kun kolonnene tittel, startår, sluttår, TV-kanal og sjanger som konsekvent har innhold. Siden serieformatet er det klart vanligste programformatet så vil de ikke dette opplyses særskilt, slik som det gjøres for enkeltproduksjoner og miniserier.

 Startår og Sluttår: Første og siste år en programserie ble sendt (det opplyses ikke om hvorvidt det har vært sendeopphold som strekker seg over ett eller flere år).
 Kanal: Hvilken TV-kanal programmet gikk på.
 Format: Opplyser om det er snakk om enkeltprogram eller kortere serieformat. Her brukes kun betegnelser som enkeltprogram, TV-film, kortfilm, teaterforestilling og miniserie. Siden serieformatet er det klart vanligste programformatet så skal rubrikken være tom hvis det er snakk om en serie eller fast programpost (f.eks. nyhetssending, dramaserie, talkshow osv). Det eneste unntaket er miniserie.
 TV-film: Spillefilmer produsert for fjernsyn. Herunder også svært mange av Fjernsynsteatrets produksjoner. 
 Kortfilm: TV-film under 45 minutter.
 Teaterforestilling: Program som består av opptak fra en sceneforestilling fra et teater (som for eksempel har blitt sendt i Fjernsynsteatret).
 Enkeltprogram: En bred definisjon av ett enkeltstående program. Enkeltprogram brukes når benevnelser som TV-film og teaterforestilling ikke dekker beskrivelsen.
 Miniserie: En tv-serie med få episoder som vanligvis har en klar slutt og hvor episodene oftest er koblet sammen som en føljetong.
 Sjanger: Hvilken sjanger programmet sorterer under.

 Type/Tema: Litt beslektet med sjanger, men i en videre forstand. Her brukes kun benevnelser/stikkord som fjernsynsteater, julekalender, juletema, andre verdenskrig og samisk. Brukes bare på en del programmer.
 Målgruppe: Hvilken aldergruppe som programmet er rettet mot. I denne listen brukes den bare om programmer som er spesifikt rettet mot barn eller ungdom.
 Priser: Se boks under.

Fotnoter

Referanser 

Norsk
NRK Fjernsyn
TV 2
TVNorge
TV3
 Liste
 Liste